sasicodes/solvari-1 huggingface dataset:
மாமாவுக்கு நீ போன தடவ நீ குடுத்த முத்தமெல்லாம் தீர்ந்து போச்சுடா அதுனால நான் அடுத்த வாரம் வரேன் போன தடவய விட இன்னும் நிறைய முத்தம் வேணுன்டா குட்டிமா ஏழையின் கேள்விகளில் என்றும் பசியும் வலியும் நிறைந்திருக்கும் அவனது கேள்விகள் விடையில்லா கேள்விகள் அவனது கேள்விகளுக்கு பெரும்பாலும் போதிய விடைகள் கிடைப்பதில்லை அவனது ஏக்கமும் வெறுமையும் சாகும் வரை நீடிப்பதை போல அழுக்கடைந்த சட்டைகளும் கரைபடிந்த வேட்டிகளுடன் காலை உணவாய் ஆளுக்கொரு பீடியை பற்றவைத்த படி லாரி நிறைய அடைக்கப்பட்ட அடிமாடுகள் போல ஒரு லாரியின் பின்னே குந்தவைத்து அமர்ந்து கொண்டு இரவெல்லாம் பயணித்து இதோ அடைந்துவிட்டோம் எங்களுக்கும் தண்ணீர் வேண்டி போராட்டமிட்டு அச்சிங்கார நகரத்தில் இனி கழிக்க போகும் நாட்களை எண்ணிய படி நான் .மனதில் ஆயிரம் கேள்விகள் எனது கேள்விகளும் அப்படித்தான் தொடங்கியது நான் மட்டுமல்ல மழையில்லா ஊரில் வாழும் எல்லா ஏழை விவசாயியின் மனதிலும் எழும் அதே விடையில்லா கேள்விகள் உன்மத்த மழையை இப்போதெல்லாம் நம்ப முடிவதில்லை அது நகரங்களில் அதிகமாயும் கிராமங்களில் குறைவாயும் பெய்து தனது விரகத்தை தீர்த்து கொள்கிறது .
என்னுள் பல கேள்விகளை அந்த ஒரு கேள்வி எழுப்பியது எங்கோ ஆயிரம் கிலோ மீட்டருக்கப்பால் வராத தண்ணீருக்காய் நான் ஏன் செல்ல வேண்டுமென உன்ன அடுத்த வருஷம் டவுன் பள்ளிகொடத்தில படிக்க வக்கணும் நல்ல கவுணு வாங்கோணும் தினமும் உனக்கு ஆரஞ்சு முட்டாய் வாங்கித்தரணும் தினமும் காலைல இட்டிலி நீசு தண்ணி வேணாப்பா நல்லாவேல்ல அப்பறம் கேக்கு பன்னுசாக்கிலேட்டு சிலேட்டு பென்சில்லு அப்பறம் ம்ம்ம்ம்ம்ம் பிஸ்கட்டு சரிடா செல்லம்மா அப்பா எல்லாம் வாங்கி தாரேன் என்று அந்த நம்பிக்கைகளின் குழந்தையை வாரி அணைக்க என் கண்களில் ஏனோ அர்த்தமில்லா கண்ணீர் .
ஆமாடா பாப்பா அப்பா போயிட்டு சீக்கிரமா வந்துருவேண்டா மடியில் படுத்திருக்கும் அந்த மழலை எனக்கு தனது நம்பிக்கையையே ஏமாற்றங்களின் நகரத்திற்கு செல்ல தரும் நம்பிக்கையாய் குழந்தைகளின் கேள்விகள் எப்போதும் நம்பிக்கை சார்ந்தது .எப்படி கேட்பது என்ன கேட்பது தெரியாது ஆனால் கேட்கவேண்டும் என்பது மட்டும் தெரியும் வாழ்வின் ஒவ்வொரு தருணத்திலும் ஏதோ ஒரு சூழ்நிலையில் நாம் எதையாவது எப்போதும் கேட்டுக்கொண்டுதானிருக்கோறோம் அது பொருளாகட்டும் அறிவாகட்டும் நாம் கேட்பது எப்போதுமே கிடைத்து விடுவதில்லை நாம் எல்லோருமே அப்படித்தான் கேட்டுகொண்டே இருக்கிறோம் கேள்விகள் என்றுமே முடிவதில்லை நாம் பிறந்த உடன் தொடங்கும் கேள்விகள் நம் இறப்பை தாண்டியும் தொடருகின்றன .
அந்த லாரி ஏதோ ஒரு ஆளில்லா டீக்கடையில் பொழுது புலரும் விடியலில் நிற்க அங்கே இறங்கி டீ அருந்த மனமும் வயிரும் ஆவலாய் இருந்தாலும் சட்டைபையிலிருந்த பத்து ரூபாய் பணத்தின் அருமையை மிக அருமையாய் உணர்த்தியது .
நாவில் ஊரிய எச்சிலை முழுங்கியபடி அந்த கடையை பார்த்தபடி வரும் வழியில் பாதி அணைத்த பீடியை சட்டையில் தேடி பிடித்து மீண்டும் பற்ற வைத்துக்கொண்டேன் .
ஏலேய் முருகா நீ நிக்கறதே சென்னைதான்டா அதட்டினார் கோணார் அண்ண்ன் எங்களின் ஆசான் எங்களுக்காய் போராட எப்போதும் தயங்காதவர் தள்ளாத வயதிலும் எங்களோடு வந்தவர் .
வானுயர்ந்த கட்டிடங்களும் காலை ஏழுமணிக்கே தொடங்கி விட்ட வாகன இரைச்சலுக்கு நடுவே அண்ணா சிலையை தாண்டி ஒரு சிறிய குறுக்கு சந்தில் இருக்கும் சேரி போன்ற இடத்தில் அமைந்திருந்த ஒரு பூங்காவில் நாங்களேல்லாம் இறக்கப்பட்டோம் அங்கிருந்த கரைபடிந்த சுவர்களின் நடுவே குளித்து முடித்து கோணார் அண்ணன் செலவில் டீயும் பன்னும் மட்டும் தின்று விட்டு அங்கிருந்த பூங்காவில் சிறிது நேரம் உலாவியபடி ... அந்த பிஞ்சு கைகளின் மெல்லிய விரல்கள் எனது கையை பற்றிய படி கதறியது என் மனைவி அதட்டியபடி என் குட்டி லச்சுவை உள்ளே இழுத்துச்செல்ல எனக்கு தொண்டை அடைத்தது பூங்காவில் நடந்தபடி என் குட்டிப்பெண்ணை ஒரு டாக்டரை போல ஒரு கலெக்டரை போல கற்பனை செய்தபடி அவளுக்காய் ஊருக்கு செல்லும் போது பையிலிருந்த பத்து ரூபாயில் ஒரு குட்டி பொம்மையும் சில ஆரஞ்சு மிட்டாய்களும் வாங்க வேண்டுமென எண்ணியபடி அமர்ந்திருந்தேன்.
காலை ஒன்பது மணி தாண்டியது அங்கிருந்து நடந்தபடி அருகிலிருக்கும் மைதானம் அருகே செல்ல அங்கே எங்களுக்கு முன்னால் மிக பிரமாண்டமான ஒரு கூட்டம் எங்களுக்கு மிக மகிழ்ச்சியாய் இருந்தது நம்மை போன்ற விவசாயிகள் மாபெரும் போரட்டம் நடத்துகின்றனர் என்று அந்த கூட்டத்தின் அருகே நாங்கள் செல்ல செல்லதான் அது வேறு மாதிரியான போராட்டமென்று அங்கிருந்த கூட்டமும் விவசாயம் பற்றி துளியும் கவலையில்லா கூட்டமென அங்கே அருகில் சென்று பார்த்த பின்தான் உணர முடிந்தது குளிருட்டப்பட்ட காரிலே கண்களை மறைக்கும் பெரிய அளவு கண்ணாடிகள் அணிந்த படி பல திரைப்பட நட்சத்திரங்களும் அங்கிருந்து இறங்க அங்கிருந்த கூட்டம் அவர்களை நோக்கி முண்டியடித்து கொண்டு ஒட நாங்களும் சிதறினோம் .
கோணார் அண்ணன் அங்கிருந்த காவல் அதிகாரிகளிடம் எவ்வளவோ முறையிட்டும் எங்களுக்கு அந்த இடத்தில் போராட்டம் நடத்த அனுமதி தர மறுத்துவிட்டனராம் கோணார் அண்ணன் கோபக்காரர் எங்களை ஒன்று திரட்டி அந்த பெருங்கூட்டத்தின் அருகிலேயே ஒரு சிறிய இடத்தில் எங்கள் பச்சை கொடிகளை கையிலேந்தியபடி பெரிய ஆர்ப்பாட்டமில்லாமல் ஒரு சிறிய பேனரை கையில் பிடித்த படி தண்ணீர் வேண்டும் தண்ணீர் வேண்டும் என உரக்க கத்தினோம் யாருக்கும் கேட்கவில்லை அந்த நடிகர்களின் ஒலிபெருக்கி சப்தத்தில் விடாமல் கோஷமிட்டோம் தடியடி துவங்கியது எனது கணுக்காலில் ஏதோ ஒரு காவல் அதிகாரி தன் கடமையை செய்ய ரத்தம் பெருக்கெடுத்தது மயங்கி விழ என் காதுகளில் கடைசியாய் ஒலித்தது அந்த பெரிய நடிகனின் வீர வசனங்கள் அவர்களது அந்த திரைப்பட ரசனையின் கத்தலினூடே எங்கள் கதறல் யாருக்கும் கேட்கவில்லை எங்கள் கோஷம் எறும்பின் மரண ஓலமாய் ஒலித்தது என் மனதில் ஆயிரமாயிரம் கேள்விகள் .
நான் விழித்து பார்க்கையில் காலையில் அமர்ந்திருந்த பூங்காவின் ஒரு பெஞ்சில் சுற்றி என்னைப் போல பல்லாயிரம் கனவுகளுடன் வந்திருந்த ஏழைகள் என் சட்டைபை கிழிந்திருந்தது அந்த பத்து ரூபாய் தொலைந்து விட்டது கிழிந்து போன என் சட்டைப்பையோடு தொலைந்தது எனது பத்து ரூபாய் மட்டுமல்ல எங்கள் கனவுகளும்தான் நம்பிக்கையும்தான் .
ஏழையின் கேள்விகளில் என்றும் பசியும் வலியும் நிறைந்திருக்கும் அவனது கேள்விகள் விடையில்லா கேள்விகள் அவனது கேள்விகளுக்கு பெரும்பாலும் போதிய விடைகள் கிடைப்பதில்லை அவனது ஏக்கமும் வெறுமையும் சாகும் வரை நீடிப்பதை போல .
பதிவர் பாலபாரதி பல வருடங்களாக தான் திருமணம் செய்ய இருப்பதாக பதிவர்களிடையே கடுக்காய் கொடுத்து வந்தது அனைவரும் அறிந்ததே அவர் சென்ற வாரம் யாருக்கும் தெரியாமல் ரகசியமாக சக பதிவர் மலர்வனம் லட்சுமியை திருமணம் செய்து கொண்டார் .
பல மாதங்களுக்கு முன்பே தயாராகி தசாவதாரம்குசேலன்குருவி போன்ற பெரிய நட்சத்திரங்களின் படங்களின் வருகையால் பல மாதங்கள் நல்ல திரையரங்குகளுக்காக காத்திருந்து சென்ற வாரம் வெளியாகியிருக்கிறது நாயகன் திரைப்படம் எந்த வித எதிர்பார்ப்பும் இன்றி ஜே.கே.ரித்திஷின் சேட்டைகளை மட்டுமே கண்டு ரசிப்பதற்காக மட்டுமே அந்த திரைப்படத்திற்கு செல்ல நேரிட்டது .
அது தவிர இது ஆங்கிலத்தில் வெளியான திரைப்படத்தின் அப்பட்டமான காப்பி என்று நண்பர்கள் கூறியதால் படத்தை பார்க்க வேண்டும் என்கின்ற ஆவல் அதிகமானது .
படத்தின் வில்லனாக ஆனந்தராஜ் பல நாட்களுக்கு பிறகு சிறப்பானதொரு வேடத்தில் அசல் ஆங்கில படத்தின் வில்லனை விட ஒரு பங்கு அதிகமாகவே நடித்துள்ளார் .
படத்தின் பிண்ணனி இசை ஒரு படத்தின் பிரமாண்டத்தை காட்ட எவ்வளவு முக்கியம் என்பதை உணர்ந்து செய்திருக்கிறார் அவருக்கு பாரட்டுக்கள் .
படத்தில் தனியாக காமெடி டிராக் இல்லாத குறையை ஜே.கே.ரித்திஷ் நிவர்த்தி செய்கிறார் படம் முழுக்க அவர் வரும் காட்சிகளில் மக்களின் சிரிப்பொலி விண்ணை பிளக்கிறது .
அவர் பேசும் சீரியஸ் வசனங்களும் கூட நமக்கு வெடிச்சிரிப்பை ஏற்படுத்துகிறது .திரையுலகில் விஜயகாந்திற்கு ஒரு வாரிசு உருவாகிவிட்டது .
படத்தில் இவர் எதற்கு நடித்தார் என யாருக்குமே புரியவில்லை படத்தில் இவர் வரும் காட்சிகளை நீக்கி விட்டு பார்த்தாலும் படம் முழுமையாக இருக்கும் இவர்களைத்தவிர ராதாரவிஸ்ரீமன்பாண்டியராஜன்கீர்த்தி சாவ்லா என பலரும் தத்தமது வேடங்களை பாத்திரத்திற்கேற்றவாரு செய்துள்ளனர் .
எடிட்டிங் மற்றும் கேமரா பல இடங்களில் அசத்துகின்றன காட்சிக்கேற்றாற்ப் போல நிறங்களை மிகச்சரியாக உபயோகித்த கேமராமேனுக்கு ஷோட்டு .
சரி இதில் ரித்திஷ் எங்கே ரஜினியை தோற்கடித்தார் என நீங்கள் கேட்பது புரிகிறது பாத்திரதேர்வில் வெற்றியடைந்திருக்கிறார் ரித்திஷ் என்பதே உண்மை நாயகன் படத்தின் மிக முக்கிய பாத்திரமான சக்தியை தான் எடுத்துக்கொண்டு நடிக்காமல் தனக்கேற்ற ஒரு பாத்திரத்தையும் தனக்காக கதையை கடித்து குதறாமல் அப்படியே படத்தின் கதையை படமாக்க உதவியமையாலுமே அவர் ரஜினியை மிஞ்சுகிறார்.
இது போல பல காரணங்களால் ரஜினி குசேலனில் செய்த பல தவறுகளை தனது இரண்டாம் படத்திலேயே புரிந்து கொண்டிருக்கிறார் இந்த விசயத்தில் ஜே.கே.ஆர் ரஜினியை முந்தி விட்டார் என்பது உண்மை .
காதலர்கள் இதழோடு இதழினைத்து முத்தமிடுகையில் பரிமாறிகொள்ளும் எச்சிலில் பல முக்கியமான கொழுப்பு சில ஊட்டச்சத்துக்கள் புரதம் என பல வித விடயங்களும் இருப்பதால் அது முத்தமிடுபவர்களின் உடலில் நோய் எதிர்ப்பு சக்தியை அதிகப்படுத்துவதாக ஒரு ஆய்வு தெரிவிக்கிறது .
உலகில் ஒரு மனிதன் தனது வாழ்நாளின் இருபதாயிரத்து நூற்றி அறுபது நிமிடங்கள் அதாவது இரண்டு வாரங்கள் முத்தமிடுவதில் கழிக்கிறான்.
இந்தியாவில் காதல் திருமணம் செய்து கொண்டவர்களை விட வீட்டில் பார்த்து முடிக்கப்படும் திருமணம் செய்து கொண்டவர்கள் அதிகம் முத்தமிட்டு கொளவதாக ஒரு கருத்துக்கணிப்பு கூறுகிறது .
முத்தமிடுகையில் பெரும்பாலும் நாம் வலது புறமாகவே முத்தமிடுகிறோம் ஏன் எனில் நமது மூளையில் நமது உணர்ச்சிகள் வலது பக்கமே கட்டுப்படுத்தப்படுகிறது.
முத்தக்குறிப்புகள் விரைவில் தனிப்பதிவாக வெளியாகும் என்பதையும் தெரிவித்துக்கொள்கிறேன் ஒலிம்பிக்கில் இந்தியாவுக்கு இன்னுமொரு பதக்கம் மல்யுத்தத்தில் சுசில்குமாருக்கு வெண்கலம் இன்று நடந்த ஓலிம்பிக் போட்டிகளில் மல்யுத்த போட்டியில் இந்தியாவிற்க்காக விளையாடிய சுசில்குமார் வெண்கல பதக்கத்தை வென்று இந்தியாவின் பதக்க வேட்டையில் மேலும் ஒரு பதக்கத்தை சேர்த்துக்கொண்டார் .
இந்தியா இது வரை நடந்த ஒலிம்பிக் போட்டிகளில் மல்யுத்தத்தில் பதக்கம் பெருவது இது இரண்டாவது முறை என்பது குறிப்பிடத்தக்கது சில நாட்களுக்கு முன் இந்தியாவின் மிகச்சிறந்த நடிகர்களில் ஒருவரான புரட்சித்தளபதி விஷாலின் புதிய திரைப்படமான சத்யம் திரைப்படத்தை எங்களூர் டூரில் டாக்கிஸில் பார்க்க நேர்ந்தது .
இரவு வேளைகளில் தனியாக சுற்றிதிரிவது எனக்கு மிகவும் பிடித்தமான ஒன்று சென்ற ஒரு வாரமாகத்தான் நான் எங்கும் செல்வதில்லை மனநிலை சரியில்லை மனதில் வெறுமையின் அளவு மிதமிஞ்சிய அளவுக்கு முற்றியிருந்தே காரணம் அவளை இரவுகளில்தான் கண்டெடுத்தேன் நான் அலைவது தேடலுக்காய் முற்றுப்பெறாத என் தேடலுக்காய் பல வருடமாய் தொடரும் என் தேடல் இன்றாவது முற்று பெருமா என்பது போன்ற ஒரு தேடல்.
எனது வண்டி இதோ ரயில் நிலையத்தை தாண்டிவிட்டது ரயில்நிலையத்தின் பின்புறம்தான் அந்த பாழடைந்த பழைய பிரிட்டிஷ் காலத்திய கிடங்கு இருந்தது அங்குதான் அரவு வேளைகளில் சுற்றி திரிய எனக்கு தேவையான போதை கிடைத்தது அங்கு இரவுகளில் சுற்றும் இளமையில்லா விபச்சாரிகளும் அரவாணிகளும் கஞ்சா விற்கும் பிச்சைகார வேடதாரி கிழவர்களும் லாரி ஓட்டுனர்களும் அங்குள்ள வண்டி கடையில் டீ விற்கும் பெரியவரும் என அந்த இடத்தின் அனைத்தும் எனக்கு தெரியும் அந்த இடத்தில் பல வருடங்களாக சுற்றியதில் கிடைத்தவை இந்த சமூகத்தில் ஒதுக்கப்பட்ட இவர்களும் இவைகளுமே அவர்களுக்கும் அவைகளுக்கும் ஆயிரமாயிரம் ஏக்கங்களும் கனவுகளுகளும் கதைகளும் எப்போதும் இருந்திருக்கின்றன .
கேள்விக்குறிகள் ஏன் வளைந்திருக்கின்றன தெரியுமா கேள்வி கேட்பவன் என்றுமே இந்த சமுதாயத்தில் வளைக்கப்படுவான் சுவடுகளின்றி அழிக்கப்படுவான் அதற்குத்தான் அந்த குறியின் கீழ் ஒரு புள்ளியோ?
மஞ்சுளாவை எனக்கு நன்றாகத்தெரியும் அந்த இருள் நிறைந்த பிரிட்டிஷ் கிடங்கியில் வடகிழக்கு மூலையில் உள்ள ஒரு சிறிய அறைதான் அவளது வசிப்பிடம் வயது நாற்பத்தைந்துக்கு மிகாமல் இருக்கும் விபச்சாரி ஐந்துக்கும் பத்துக்கும் கூட தன் உடலை விற்பவள் மிக நல்லவள் என்னை பார்த்தால் பாக்கு மட்டும் கேட்பாள் என்னை பல முறை அவள் சுகிக்க அழைத்தும் நான் மறுத்திருக்கிறேன் .
அவளது உடலில் போலிஸின் பூட்ஸ்கால்கள் படாத இடமென்று எதுவுமேயில்லை போலிஸூக்கு காமமென்றாலும் கடுப்பென்றாலும் இவளது உடலே இறையாக்கபட்டிருக்கிறது.
அவள் கூறும் கதைகளென்றால் எனக்கு மிக பிடிக்கும் ஆயிரமாயிரம் கதைகள் சொல்வாள் கஞ்சாவின் மயக்கத்தினூடே அவளது கதைகள் அற்புதமாய் என் மனகண்ணில் விரியும்.
அவளது அரவாணி தோழிகளோடு நானும் பல நாட்களில் மது அருந்தியபடி பேசிமகிழும் வேளையில் இவள் மட்டும் கண்களில் எதோ ஒரு கதை எனக்கு மட்டும் புரியும் படி கூறியிருக்கிறாள் .
அவளும் உன்னை போல என்னை போல மூன்று வேளை சோறு தின்று இச்சமூகத்தில் கவுரமென்னும் சங்கிலியோடு தன்னை பிணைத்துக்கொண்டுதான் வாழ்ந்திருக்கிறாள் .
இவளது அழகு என் காதலியின் அழகு இதோ இவளை பல கழுகுகளின் காமத்திற்கு தீனியாக்கியிருக்கிறது இன்று அவளை பார்த்தால் அவள் அழாகாய் இருந்திருப்பாள் என்று கூட யாரும் ஒத்துக்கொள்ள முடியாதபடி சமுதாயம் அவளை அழகாக்கியிருந்தது .
அவள் சினிமாவில் நடிக்க வாய்ப்பு தேடி சென்னை வந்து சீரழிந்த கதை எல்லாரும் அறிந்த ஒன்றுதான் சீரழிந்த அவளது வாழ்க்கை மேலும் சீரழிய அவளது அன்பின் தேடலும் ஒரு காரணமாய் இருந்தது அவளுக்கு சென்னை வரும் முன்பே திருமணமாகியிருந்தது அவளுக்கும் ஒரு மகனிருந்தான் .
இதோ இன்றிரவும் அவளை ஒரு முறை பார்த்து விட்டு என் தேடலை தொடர வேண்டும் வண்டியை அந்த பிரிட்டிஷ் கிடங்கின் வாசலில் நிறுத்திவிட்டு உள்ளே நுழைந்தேன் அவளில்லை அறையிலும் ஒன்றுமில்லை வாசலில் பெரியவரிடம் கேட்டபோது அவள் ஜிஹெச்சில் இருப்பதாகவும் ஒரு வாரமாய் வயிற்றுபோக்கும் காய்ச்சலுமாய் கிடந்ததாகவும் கூற மனது ஏதோ செய்தது வண்டியுடன் அறைக்கே திரும்பி விட்டேன் .
அடுத்த நாள் காலை அவளை நேரில் சந்திக்கலாமென மருத்துவமனைக்கு செல்ல அரை நிர்வாணமாய் பாதி உயிரோடு மருத்துவமனை வாயிலில் பிச்சை எடுத்து கொண்டிருந்தாள் என் கண்களில் துளிர்த்த கண்ணீருக்கு காரணம் தெரியவில்லை என் கண்களுக்கும் எனக்கும் .
தனக்கு எய்ட்ஸ் என கூறினாள் இனி பிச்சை எடுக்கத்தான் வேண்டுமெனவும் இனி தன் உடலுக்கு மதிப்பேது என வருந்தினாள் அவளை என் வண்டியில் அமரசெய்து வீட்டிற்கு கிளம்பினேன் .
என் தாயும் மஞ்சுளாவை போலத்தான் சினிமா ஆசையில் சென்னைக்கு ஓடி வந்தவள் இன்று வரை அவளை எந்த சினிமாவிலும் நான் பார்த்ததில்லை அவளுக்கும் இது போல ஒரு நிலை வந்திருக்குமோ என்கின்ற என் தேடல்தான் இதோ எனக்கு ஒரு புதிய தாயை கண்டறிய உதவியிருக்கிறது எனது தேடலுக்கு முற்றுப்புள்ளியாய் மஞ்சுளா வந்ததாய்தான் நினைத்தேன் ஒரு மாதம் என்னோடு இருந்து எனக்கு சிறிய உதவிகள் செய்து கொண்டு மிக நிம்மதியாய் மகிழ்ச்சியாய் தன் வாழ்வில் முதல் முறையாய் நிம்மதியாய் வாழ்ந்தாள் அவளுக்கு என்ன தோன்றியதோ ஒரு வெள்ளி கிழமை காணாமல் போய்விட்டாள் .
இதோ தினமும் தொடர்கிறது எனது தேடல் அவளை இரவுகளில்தான் நான் கண்டெடுத்தேன் நான் அலைவது தேடலுக்காய் முற்றுப்பெறாத என் தேடலுக்காய் பல வருடமாய் தொடரும் என் தேடல் இன்றாவது முற்று பெருமா என்பது போன்ற ஒரு தேடல் .
சொன்னா நானும் ஒன்னு வாங்கிப்பேன் அதான் கடுப்பான மோகன் விருட்டென அங்கிருந்து நகர நம் கதாநாயகனும் தனது அரைமண்டையை மறைக்கும் அற்புத விக்கின் தேடலைத்தொடர்ந்தான் .
வந்தது வந்துட்டீங்க அப்படியே பக்கத்துல கிரிக்கெட்ட விட சிறந்த விளையாட்டா நீங்க கருதும் விளையாட்டு எதுனு வலது பக்கம் ஓட்ட குத்திட்டு போங்கோ .
பெருமதிப்பு மிக்க அறிவாளிகளே சான்றோரே ரஜினியை விமர்சித்து பிரபலமடைய துடிக்கும் எழுத்தாளர்களே வணக்கம் எனக்கு உங்களை போல வார்த்தைகளால் வசீகரிக்க தெரியாது உங்கள் எழுத்துக்கள் அளவுக்கு என் எழுத்து அழகானதல்ல உங்களுடன் வாதாடி ஜெயிக்கும் திறமை பெறாத ஒரு சாதாரண ரஜினியின் ரசிகன் நான் .
சமீபத்தில் உங்களின் பலரது விமர்சனங்களையும் சொல்லாடல்களையும் பார்த்து நொந்து போயே இந்த கடிதத்தை எழுதுகிறேன் இது வெறும் வெற்று மனக்குமுறல் மட்டுமே.
உங்களில் பலருக்கும் உங்களின் எழுத்துக்களின் மூலமாய் நான் அறிவது ரஜினியின் இந்த அபார வளர்ச்சியின் மீதான பொறாமையும் அவரை போல நம்மால் ஆக முடியவில்லையே என்கிற காழ்ப்புணர்ச்சியும் மட்டுமே .
அப்படி என்ன தவறு செய்து விட்டார் ரஜினி தன்னை நம்பி படமெடுத்தவருக்கு எந்த வித பாதிப்பும் ஏற்பட்டு விடக்கூடாது எனவும் அதன் மூலம் அப்படத்திற்கு ஒரு தவறான அடையாளம் ஏற்ப்பட்டு விடக்கூடாது என எண்ணியதும் தவறா?
அதற்காக தன் தன்மானத்தையும் இழக்க தயாராக இருக்கும் என் ரஜினி எங்கே தன் பிரபல்யத்திற்க்காக ரஜினியை சொறிந்து சுகம் தேடும் இந்த அற்பர்கள் எங்கே .
அவர் அரசியல் வசனம் பேசித்தான் அவரது படங்களை ஓட வைக்க வேண்டும் என்ற நிலை எப்போதுமே இருந்ததில்லை அது நீங்களாகவே உருவாக்க முயலும் ஒரு வகை மாயையே தவிர வேறொன்றுமில்லை .
ஓகேனக்கல் பிரச்சனையில் எத்தனை தைரியமாக தனது பிறந்த மண்ணின் மைந்தர்களையே உதைக்க வேண்டும் என கூறியவர் அவர் இன்றும் கூட தனது தமிழ்மக்களுக்கு அவரால் நாளைக்கு கர்நாடக இன வெறியர்களால் எந்த வித பாதிப்பும் உண்டாக கூடாது என்பதற்காகவே அவர் அப்படி ஒரு அறிக்கை விட நேர்ந்தது .
குசேலன் திரைப்படத்தின் தோல்விக்கு ஒட்டு மொத்தமாய் ரஜினியை குற்றம் சொல்லும் பலருக்கும் தெரியவில்லை அப்படத்தில் பலரது உழைப்பும் அடங்கியிருக்கிறது என்று வெற்றி என்றால் மட்டும் அதை பங்கு போட வரும் குள்ளநரி கூட்டம் தோல்வி என்றதும் விலகி ஓடுவது மிகக்கொடுமை அதை ரஜினியால் மட்டுமே உணர முடியும் .
நம்மில் எத்தனை பேர் மற்ற படங்களுக்கு குடும்பத்துடன் செல்கிறோம் ரஜினி படங்கள் ஓடும் தியேட்டர்களுக்கு சென்று பாருங்கள் புரியும் ஒரு ஒட்டு மொத்த குடும்பத்தையும் குதூகலப்படுத்தும் படமாகத்தான் ரஜினியின் படங்கள் இருந்திருக்கிறது ரஜினியின் படங்களில் ஆபாசம் என்றால் குடும்பத்துடன் எத்தனை பேர் வருவர் தியேட்டருக்கு .
அறிவுஜீவிகளின் கண்களில் ரஜினி செய்யும் நல்லது என்றைக்குமே தெரிவதில்லை அவரது வீழ்ச்சிக்காக காத்துக்கொண்டிருக்கும் இந்த கண்கொத்தி பாம்புகளின் கண்கள் ரஜினியின் வெற்றியை ஒரு நாளும் பார்பதில்லை .
மக்கள் மெகா சீரியல் மயக்கத்தில் தியேட்டருக்கே வராது பல சிறிய தியேட்டர்களும் மூடும் நிலையில் இருந்த போதுதானே எங்கள் ரஜினியின் சந்திரமுகி வந்தது மக்கள் குடும்பத்தோடு திருவிழா போல தியேட்டருக்கு படையெடுத்தது அப்போதுதான் வீழந்து கிடந்த திரையுலகத்திற்கு குளுக்கோஸ் போல அல்லவா அந்த படம் திரையுலகத்தினருக்கு அமைந்தது .
உங்களை போன்றோர் செய்யும் விசமங்களுக்கு பயந்துதானே அவர் அடிக்கடி நிம்மதி தேடி இமயமலைக்கு செல்கிறார் அவரை அங்கேயே அனுப்பி வைக்கு முயலும் உங்கள் முயற்சி நிச்சயம் பலிக்காது .
தனக்கென்று ஒரு ரசிகர் பட்டாளத்தை என் தலைவன் இத்தனை வருட உழைப்பில் ஏற்படுத்தி வைத்திருக்கிறார் அவரை சீண்டுபவர்களுக்கு ரசிகர்களாகிய நாங்கள் சொல்லிக்கொள்வதெல்லாம் என் தலைவனுக்கு தெரியும் உங்களுக்கு எப்படி பதிலடி கொடுப்பதென்று அவர் ஒரு குதிரை விழுந்தாலும் உடனே எழுவார் .
ஒடி ஒளிந்து கொள்ளுங்கள் அறிவுஜீவிகளே எங்கள் தலைவனின் அன்பால் திரண்ட ரசிகர் கூட்டம் உங்களை ஒன்றுமில்லாமல் ஆக்கிவிடும் பிழைத்து போங்கள் ரஜினியை ஏசிபிழைக்கும் எழுத்து வியாபாரிகளே உங்களது எழுத்து தொழிலை மட்டும் பார்த்து கொண்டு .
இனி உங்களுக்கான பதிலை எங்கள் தலைவர் தன் அடுத்த படத்தில் தருவார் அதற்கு முன் அவர்தரும் முன்னோட்ட படங்களை உங்கள் பத்திரிக்கைகளில் இட்டு கொஞ்சம் சம்பாதித்து கொள்ளுங்கள் .
மக்களே சாருஜெயமோகன்லக்கிலுக் போன்ற பெரிய எழுத்தாளர்களுக்கு மட்டும்தான் வாசகர் கடிதம் வருகிறது என்று யாரும் எண்ண வேண்டாம் என்னை போன்ற சிறிய டுபுரி பதிவர்களுக்கும் வருகிறது அதில் ஒன்றுதான் இது மின்னஞ்சலில் வந்த இக்கடிதத்தை இங்கே பதிய மட்டுமே செய்திருக்கிறேன் இது என் சொந்த கருத்துக்கள் அல்ல .
பதக்கம் வென்ற பின் பிந்த்ரா கூறுகையில் இது எனக்குக் கிடைத்த வெற்றியல்ல இந்தியாவுக்குக் கிடைத்த வெற்றி என்றார்.தங்கம் வென்ற பிந்த்ராவுக்கு ஜனாதிபதி பிரதீபா பாட்டீல் வாழ்த்துத் தெரிவித்துள்ளார்.
அவன் தன்னை கொல்ல வேண்டுமென வேண்டிக்கொண்டு இவன் ஓடிக்கொண்டிருந்தான் அவனை எப்படி கொல்வது கத்தியால் குத்தியா கத்தியால் குத்தினால் அவன் கத்தி விட்டால் கயிறால் கழுத்தை நெறித்து விட்டால் வேண்டாம் அவனை ரயில்வே தண்டவாளத்தில் போட்டுவிடலாம் தப்பிக்கவே இயலாது .
அவனை கொன்றே தீர வேண்டுமா இல்லை இல்லை கட்டாயம் கொன்றாக வேண்டும் இல்லையென்றால் அவன் என்னை கொன்று விடுவான் அவனொன்றும் அவ்வளவு கெட்டவினில்லை ஆனால் அவனால் இவனுக்கு பல துன்பங்கள் இவன் செய்யும் கொலைக்கு அவன் மாட்டி கொண்டு விட அவன் என்ன செய்வான் யோசித்து கொண்டே ஓடினான் இவனுக்கு தினமும் கட்டாயம் ஒரு கொலை செய்தே ஆக வேண்டும் இல்லையென்றால் கை நடுக்கமும் மன உளைச்சலும் சமீப காலமாய் வருகிறது கொன்றாக வேண்டும் கொன்றாக வேண்டும் இல்லையென்றால் அவன் என்னை கொன்று விடுவான் அவனால் இவனுக்கு சமூகத்தில் கெட்ட பெயர் இதோ அவன் விட்டு சென்ற தழும்புகள் இவன் மார்பிலும் விலாவிலும் அவன் ஒவ்வோர் கொலையையும் அனுபவித்து ரசித்து ருசித்து செய்யும் போதெல்லாம் இவனுக்கு குலை நடுங்கும் மாட்டி கொள்ள போவது இவனல்லாவா யோசித்து கொண்டே ஓடினான் .
தினமும் விடியற்காலையில் தூங்கும் காப்பாளர்களை தலையில் அடித்து கொல்ல துவங்கி அது ஒன்று இரண்டாகி இரண்டு நான்காகி நான்கு இப்போது நாற்பதாகி விட்டது அவன் செய்த கொலைக்கு போலிஸ் இவனை தேடுகிறது அடையாளமும் தெரிந்து விட்டது நிம்மதியெல்லாம் போய் வீடு நாடு சுற்றம் பந்தம் பாசம் என எதுவுமின்று இனியும் தாமதித்தால் இவன் கொட்டத்தை அடக்க முடியாது அவன் சாவுதான் இதற்கு ஒரே முடிவு .
இதோ தெரிகிறது தண்டவாளம் ரயில் வராவிட்டால் கொஞ்சம் பொருத்து பார்ப்போம் கண்ணுக்கெட்டும் தூரத்தில் ரயில் வருகையில் தண்டவாளங்களின் இரு பக்கங்களில் தலை ஒரு பக்கமும் கால் ஒரு பக்கமுமாய் வைத்து விடுவோம் நசுங்கி சாகட்டும் நாசமாய் போனவன் அவன் சாவு தான் இவனுக்கு வெற்றி என்பது அவனுக்கு இன்னும் புரியவில்லை அவன் லட்சியம் தினம் ஒரு கொலை .
இன்று ஆளில்லாமல் வெறி பிடித்து அலைகையில் யாரும் சிக்கவில்லை மாட்டியது அவன் மட்டுமே அதனால் அவன் இவனை கொல்ல தூண்டிவிட்டான் இப்போது அவனும் கொலையாளி ஆகிவிட்டான் கடைசியில் ஒரு கொலை சுபமாய் முடிந்ததும் தான் அவனுக்கு மகிழ்ச்சி .
இவர்களிருவரின் பிரச்சனையில் சம்பந்தமில்லாமல் ஓடிக்கொண்டிருந்த ரோனி தண்டவாளத்தின் பக்கவாட்டில் தலைவைத்தபடி தன்னைப்பற்றிய நினைவின்றி ரயிலில் அடிபட்டு பிணமாய் கிடந்தான் .
ஏன்ங்க இப்படிலாம் பேசறீங்க நாங்க இல்லைனா இந்த சந்ததி அழிஞ்சிடாதா குழந்தைக்கு இப்ப மெர்க்குரிப்பால் குடுத்து கொல்லுணும் அவ்ளோதான?
உங்கள கட்டிகிட்ட பாவத்துக்கு செய்றேன் எனக்கொண்ணும் இது புதுசில்லையே நான் ஆம்பளையா பொறந்த பாவத்துக்கு எனக்கு இதுவும் வேணும் இன்னமும் வேணும் அழுதபடி தன் நான்காவது ஆண் குழந்தைக்கு மெர்க்குரிப்பால் கொடுத்தான் மோ என்கிற மோகன் .
படிக்கக்கூடாதத படிச்சிட்டீங்க பாக்கக்கூடாதத பார்த்திருந்தீங்கன்னா பக்கத்ததுல குசேலன் படம் எப்படினு உங்க வாக்க பதிஞ்சுட்டு போங்கோ இன்றைய தமிழ் நடிகர்கள் தனுஷ் சிம்பு விஷால் ஜேகே ரித்திஷ் என பலரும் சமீப காலமாக சிக்ஸ் பேக்ஸ் எனப்படும் ஒரு வகை உடல்கட்டோடு பல படங்களிலும் நடித்து வருகின்றனர் இந்த சிக்ஸ் பேக்ஸ் என்பது ஒரிரு மாதங்களில் வந்து விடக்கூடிய எளிதான தசை அல்ல வருடக்கணக்கில் இதற்க்காக உடற்பயிற்சிக்கூடத்தில் உழைக்க வேண்டும் .
அந்த பொண்ணு அணிந்திருக்கும் உடை குறித்து உங்களுக்கு அதிருப்தி இருந்தால் ஒன்றுமே செய்ய முடியாது வயிறு குறித்த ஆராய்ச்சியில் வயிற்றை காட்டாமல் எப்படி ?
கருணாநிதி சேது சமுத்திரம் பத்துபத்துசுட்டபழம் பிட்டுபடம் காமக்கதைகள் பதிவருங்க வளர்ச்சி சாருநிவேதிதானு நிறைய விசயமிருக்கு கண்ண மூடிட்டு கண்ணபின்னானு கும்மி அடிக்கலாமுங்க புது பதிவருங்க பலருக்கும் இப்படிப்பட்ட சந்திப்புல கலந்துக்கறது சங்கோஜமா இருக்கும் அத பத்திலாம் கவலப்படாம புதுப்பதிவர்கள் கலந்துக்கணும் உங்களுக்கு தேவையான பாதுகாப்புபந்தோபஸ்து மற்றும் இன்னபிற வஸ்துக்களும் கட்டாயம் பதிவர் சந்திப்பில் கிடைக்கும்.
ஹிரோ ஹீரோயின் இல்லாத படம் என விளம்பரப்படுத்த பட்ட பத்து பத்து படத்திற்கு சனிக்கிழமை செல்ல நேர்ந்தது அரங்கு நிறைந்த காட்சிகளாக சென்னை தேவி தியேட்டரில் ஓடி கொண்டிருக்கும் இத்திரைப்படத்தில் தமிழக மல்லிகா செராவத் சோனா போஸ் வெங்கட்தலை வாசல் விஜய் மற்றும் பல புதுமுகங்களும் நடித்துள்ள இந்த படத்தை இயக்கியிருப்பவர் சத்யம் தயாரிப்பு இந்தியன் ட்ரீம் மேக்கர்ஸ் எனப்படும் அமெரிக்க கம்பேனி .
கூவம் ஆற்றில் சூட்கேசில் பிணமாக கிடக்கும் பிரபல டைரக்டரான தலைவாசல் விஜயிடமிருந்து படம் துவங்குகிறது அங்கேயிருந்து அவரது கொலை குறித்த விசாரணை துவங்குகிறது படிபடியாக விசாரணை ஒவ்வோரு கட்டத்திற்கு செல்லும் போதும் ஒரு புது முடிச்சு அவிழ்க்கப்படுகிறது .
இதில் ஒரு முரட்டுத்தனமான வக்கீல் தலைவாசல் விஜயின் மனைவி அவரது கள்ளக்காதலன் தெருசண்டையாளர் போலிஸ் என படம் பல கதாபாத்திரங்களுடன் பயணிக்கிறது .
படத்தில் கதாநாயகன் மற்றும் கதாநாயகி என யாரும் இல்லை என்றாலும் படத்தின் முதல் காட்சியிலிருந்து இறுதி வரை நம்மை சீட்டை விட்டு அகலவிடாமல் சூட்டை கிளப்புகிறார் சோனா .
கவர்ச்சியின் எல்லை எதுவென யாருமே அவருக்கு சொல்லிதரவில்லை போலும் ஆபாசத்திற்கும் கவர்ச்சிக்கும் இடையே அவரது உடல் ஊசலாடுவது ரசிகர்களுக்கு நல்ல விருந்து .
சோனா தவிர தமிழகத்தை கலக்கிய பத்மாலக்ஷா அபிநயாஸ்ரீ என பல குறைந்த பட்ச கவர்ச்சி காட்டும் நாட்டு வெடிகுண்டுகள் பல படத்திலிருந்தாலும் சோனாவின் கவர்ச்சிக்கு முன் இவர்கள் காணாமல் போகின்றனர் .
படத்தின் ஹைலைட்டாக நான் கருதுவது சிறுவன் மேலே நின்று மின்விசிறியை ரிப்பேர் செய்ய அவனுக்கு கீழே நாற்காலியை பிடித்தபடி நிற்கும் சோனாவின் கவர்ச்சி இளசுகளுக்கு மட்டுமல்லாது பெருசுகளுக்கும் நல்ல தீனியாக அமையலாம் .
தியேட்டரில் பல பெண்களையும் பார்க்க முடிந்தது அவர்களுக்காகவே மெட்டி ஒலி போஸ் மாமா என்று அன்போடு பெண்களால் அழைக்கபடும் போஸ் வெங்கட்டை நடிக்க வைத்துள்ளனர் போல அவர் மிக அழகாக இருக்கிறார் நன்றாக நடிக்கவும் செய்கிறார் .
படத்தில் குறைகளாக பார்ப்பது ஒலிப்பதிவு வாயசைவுக்கும் பேச்சுக்கும் நிறைய இடஙகளில் சொதப்புகிறது சமயத்தில் டப்பிங் படம் பார்க்கும் உணர்வு சோனாவின் அதிகபட்ச கவர்ச்சி மிக அதிகபட்ச கவர்ச்சி முயற்சி சமயங்களில் குடும்பத்தோடு வந்தவர்களை நெளியவைக்கலாம் .
ஆறுகோடி குசேலர்களால் உயர்ந்த குபேர ரஜினி பட்டுமெத்தையில் படுத்துக்கொண்டு தன்னை குறித்து விமர்ச்சிப்பவரை பைத்தியமாக்குகிறார் .
ஒரு துளி வியர்வைக்கு ஒரு பவுண் தங்க காசு தந்த உங்களுக்கு தெரிந்த மிக மோசமான கெட்டவார்த்தையால் நிரப்பிக்கொள்ளவும் தமிழர்களுக்கு ரஜினி என்றுமே எட்டாகனிதான் என்பதே படம் நமக்கு உணர்த்தும் செய்தி படம் முழுவதும் விரவி கிடக்கும் ரஜினியை புகழ்ந்து தள்ளும் வசனங்கள் கேணத்தனமாக நடந்து கொள்ளும் அழுத்தமில்லாத சற்றும் மனதில் பதியாத பசுபதியின் பாத்திரம் பசுபதி வெயில் பட ஞாயபகத்திலேயே இருக்கிறாரா அவைகளால் அந்த கிளைமாக்ஸ் காட்சி அதனாலே தானோ என்னவோ இழவு மனதில் ஒட்டவில்லை .
பத்து பத்து படத்துடன் ஒப்பிடும் போது குசேலனே எனக்கு பிட்டுபடமாக படுகிறது பத்து பத்து படத்தில் கவர்ச்சி எந்த இடத்திலும் திணிக்கப்படவில்லை அது கதையின் ஓட்டத்தோடு வருவதால் நமக்கு உருத்தவில்லை குசேலன் படத்தில் நயன்தாரா சோனா முதலான பல நடிகைகளும் கதைக்கு கொஞ்சமும் சம்பந்தமில்லாது வந்து கவர்ச்சி காட்டுகின்றனர் .
ஒரு ரஜினி ரசிகனாக ரஜினியிடம் நான் எதிர்பார்ப்பது அந்த பழைய ரஜினியைத்தான் குசேலனில் கத பறயும் போள் எனும் நல்ல ஒரு உணர்வு சார்ந்த கதையை நாறாடித்த குற்றத்துக்காக மதிப்பெண்கள் மைனஸில் .
நீ யார்ரா ரஜினிக்கு மார்க்கு போடணு நீங்க கேக்கறது எனக்கு புரியுது ரஜினிய வளர்த்து விட்ட ஆறு கோடி குசேலன்கள்ள நானும் ஒருத்தன் அந்த உரிமைலதான் போட்டேன் .
வினீத் ஸ்ரீனிவாசன் அஞ்சலி மேனன் அன்வர் ரஷீத் ஃபர்ஹாத் ஃபாசில் ஆசிக் அபு ஆசிஃப் அலி என நமக்கு அதிகமாய் பரிட்சயமில்லாத புதிய மலையாள இளைஞர்கள் மாலிவுட்டினை மகத்தான் உயரங்களுக்கு கொண்டு சென்றுள்ளனர்.
இளைஞர்களோடு போராடி புத்தம்புது கதை களங்களில் தங்கள் வயதிற்கும் உடலுக்கும் ஏற்ற யதார்த்தமான பாத்திரங்களில் நடித்து சிலபல ஹிட்டுகளை கொடுத்து தங்களுடைய இருப்பினை தக்கவைத்துக்கொண்டுள்ளனர்.
இந்த ஆண்டின் மிகச்சிறந்த பத்து படங்களை தேர்ந்தெடுக்க நினைத்து பட்டியலிட்டால் ஒவ்வொரு திரைப்படமும் இன்னொன்றுக்கு கொஞ்சமும் சளைக்காதவையாக இருந்தன.
தொழில்நுட்பமாக இருக்கட்டும் கதைக்களனாக நடிப்பாக இருக்கட்டும் பாக்ஸ் ஆபீஸ் வசூலாக இருக்கட்டும் மக்களை கவர்ந்த வகையிலும் கூட ஒவ்வொன்றும் இன்னொன்றை தாண்டுகின்றன.
இந்த பட்டியலில் சேர்க்கப்படாத செகன்ட் ஷோ ஸ்பானிஷ் மசாலா ஆர்குட் ஒரு ஓர்மகுட் மாஸ்டர்ஸ் கிராண்ட் மாஸ்டர் தப்பண்ணா போன்ற நல்ல படங்களும் இந்த ஆண்டு மலையாளத்தில் வெளியாகி வெற்றிபெற்றன.